projecte-aina/catalan_government_crawling huggingface dataset:
La Guia pràctica per al càlcul d'emissions de GEH i la Calculadora d'emissions de GEH són dues eines que inclouen els últims factors d'emissió disponibles, i permeten estimar les emissions associades a una activitat, així com la reducció d'emissions que es pot esperar quan s'implanta una actuació de mitigació.
Aquest fulletó posa a l'abast dels ciutadans la informació necessària per conèixer els diferents tipus de vehicles turisme que hi ha al mercat en funció de les seves característiques energètiques.
Aquesta eina interactiva permet fer una simulació econòmica comparativa entre les diferents alternatives tecnològiques de vehicles disponibles al mercat, en funció dels kilòmetres anuals recorreguts i dels anys previstos de vida del cotxe, per saber quin s'adapta millor a la mobilitat i economia de l'usuari.
Aquest mapa permet consultar de forma interactiva la ubicació del 500 punts de recàrrega per a vehicle elèctric existents actualment al territori.
Aquest mapa permet consultar de forma interactiva la ubicació de la vuitantena de punts de recàrrega de GN i GLP existents actualment al territori.
La col·lecció d'infografies de mobilitat eficient a Catalunya, neix amb l'objectiu d'oferir de manera visual les dades més rellevants del parc automobilístic de Catalunya.
Aquest material, relacionat amb el Pla d'actuació per a la millora de la qualitat de l'aire, consta de dos vídeos: "Per a la neteja de l'aire ens hem de mullar tots" i "Millorar l'aire que respirem és millorar la qualitat de vida".
Aquesta aplicació gratuïta per a telèfons intel·ligents permet saber quina és la qualitat de l'aire mesurada a les estacions de la Xarxa de Vigilància i Previsió de la Qualitat de l'Aire més properes a la ubicació de l'usuari.
Aquesta aplicació calcula les emissions del consum domèstic de combustibles i les emissions del trànsit per a dos contaminants, òxids de nitrogen (NOx) i partícules de diàmetre inferior a 10 micròmetres (PM10).
Per a entitats locals i determinats consorcis susceptibles de finançament del FEDER
En aquest apartat trobareu tots els recursos necessaris per a la campanya de difusió de la Setmana Europea de la Mobilitat 2020.
Baners per a les pantalles de les màquines d'autovenda (estalvi de pantalla)
Imatges per a les xarxes socials (Twitter, Facebook, Instagram i Linkedin)
Recursos de l'Institut Català d'Energia per a escoles, ajuntaments i entitats.
Amb el lema 'Per una mobilitat sense emissions ', la Setmana del 2020 vol arribar a la neutralitat en emissions de carboni al 2050.
Els objectius principals de la Setmana són els següents:
Associació d'Infermeria Familiar i Comunitària de Catalunya (AIFICC)
Associació de municipis per la Mobilitat i el Transport Urbà (AMTU)
Associació per a la Prevenció d'Accidents de Trànsit (PAT)
Associació per a la Promoció del Transport Públic (PTP)
Coordinadora Catalana d'Usuaris de la Bicicleta
Federació Empresarial Catalana d'Autotransport de Viatgers (FECAV)
Ferrocarrils de la Generalitat de Catalunya (FGC)
Fundació Mobilitat Sostenible i Segura
Societat Catalana de Medicina Familiar i Comunitària (CAMFiC)
Cada Setmana Europea de la Mobilitat se centra en un tema diferent sobre mobilitat sostenible.
Durant aquesta setmana cada municipi proposa activitats sobre el tema a la ciutadania, així com promou mesures permanents durant aquell any.
Vídeo divulgatiu de la Setmana Europea de la Mobilitat sota el lema: "Mobilitat intel·ligent.
Vídeo divulgatiu de la Setmana Europea de la Mobilitat Sostenible.
Descobriu els beneficis de fer una bona combinació en els vostres desplaçaments.
Bicifeina és un projecte demostratiu i incentivador de l'ús de la bicicleta en la mobilitat obligada del domicili al treball adreçat al personal de la Generalitat de Catalunya.
El vídeo "Moure i commoure" celebra el Dia Mundial Sense Cotxes i la Setmana de la Mobilitat Sostenible i Segura amb un acte artístic reivindicatiu del transport públic amb gran visibilitat, en aquest cas, utilitzant la dansa com a mitjà per arribar a la ciutadania.
Vídeo amb consells pràctics per estalviar energia a la llar i al transport: electrodomèstics eficients, il·luminació, aïllament, climatització, renovables i mobilitat.
Expoelectric és una iniciativa que busca acostar i familiaritzar el ciutadà amb la mobilitat de zero emissions i els vehicles elèctrics.
Vídeo informatiu sobre mobilitat i salut.
Desplaçar-se de forma activa (a peu, en transport públic o en bicicleta) ajuda a acumular temps d'activitat física per millorar la salut i contribueix a fer més saludable l'entorn.
El Pla integral per a la promoció de la salut mitjançant l'activitat física i l'alimentació saludable, conegut com PAAS, va ser elaborat pel Departament de Salut en resposta a l'increment observat en la prevalença d'obesitat, d'acord amb l'estratègia mundial de l'OMS i de la NAOS.
Pla impulsat pel Govern de Catalunya per millorar la salut mitjançant l'activitat física.
Ja podeu consultar els municipis que s'han adherit a la Setmana Europea de la Mobilitat 2020.
Fins el 16 de setembre encara sou a temps de donar-hi suport i formar part dels gairebé 200 ajuntaments que hi participen.
Participa, del 16 al 28 de setembre, al concurs de fotografia de la Setmana de la Mobilitat a través de la xarxa Instagram.
A l'apartat recursos hi trobareu cartells, opis, banderoles, bàners i altres peces comunicatives amb la imatge de la Setmana d'enguany.
Sota el lema "Per una mobilitat sense emissions" el lema del 2020 vol d'arribar a la neutralitat en emissions de carboni al 2050.
Del 5 al 10 d'octubre de 2021 tindrà lloc a Barcelona el CICLOBCN21, sota el lema Pedalem ciutats i territoris
Guia pràctica de facilitats per a la circulació de vianants en zones urbanes
Fins a 200 municipis catalans s'han adherit a la Setmana
Descobreix-ne les activitats sobre qualitat de l'aire per la Setmana Europea de la Mobilitat.
A l'apartat "Recursos" trobaràs els cartells, opis, banderoles, logotips, bàners, etc. de la Setmana Europea de la Mobilitat d'enguany.
La Setmana Europea de la Mobilitat se celebra a tota Europa del 16 al 22 de setembre
Eina de treball del Departament de Territori i Sostenibilitat en què s'integra la informació dels sistemes de transports terrestres, portuaris i aeroportuaris de Catalunya
La Direcció General de Transports i Mobilitat s'ocupa de l'ordenació i inspecció del sector del transport de viatgers i mercaderies, tant públic com privat, dins l'àmbit de les competències que li atribueix la normativa sobre transport.
A més, planifica i executa els programes de dotació de serveis de transport públic i exerceix les seves competències administratives en relació amb les empreses i activitats complementàries i auxiliars del transport.
D'altra banda, realitza funcions de planificació, ordenació i inspecció en matèria de ports i activitats nàutiques, així com el desenvolupament i la coordinació de les infraestructures aeroportuàries.
Des de l'1 de gener de 2015 la comarca d'Osona ha quedat plenament incorporada al sistema tarifari integrat.
Les comarques del Berguedà i el Ripollès s'han incorporat al sistema en condicions especials.
Amb l'ampliació d'aquestes tres comarques, el sistema tarifari integrat abasta 346 municipis i un total de 5.712.503 habitants.
Amb la integració tarifària, pagant un únic viatge es pot fer un desplaçament en diversos modes de transport.
Suposa un estalvi important per a tots els usuaris.
A Osona s'amplia l'actual sector 6F i es crea el sector 6H.
Al Berguedà i al Ripollès es crea una setena corona.
La impossibilitat tècnica d'incorporar aquesta nova corona tarifària amb la tecnologia actual de banda magnètica obliga a fer una integració parcial mitjançant els Packs de 10 viatges.
El Pack Berguedà-Barcelona està format per una targeta recarregable de 10 viatges d'Alsina Graells i una targeta integrada T-10 d'una zona.
El Pack Berguedà-Bages està format per una targeta recarregable de 10 viatges d'Alsina Graells i una targeta integrada T-10 d'una zona.
fins a la comarca del Bages i, amb la T-10, els desplaçaments dins la zona de destinació (6D o 6E).
El Pack Ripollès-Barcelona està format per un abonament de 10 viatges de Rodalies de Catalunya o una targeta recarregable de TEISA i una targeta integrada
Ferrocarrils de la Generalitat de Catalunya (FGC) tanca el vestíbul Rambla de l'estació de Pl.
Catalunya fins al 31 d'agost per les obres d'ampliació i millora que està duent a terme la companyia en aquesta instal·lació i que permetran millorar la capacitat de la línia Barcelona-Vallès així com remodelar tot el vestíbul actual per guanyar espai per a les persones usuàries.
D'aquesta manera, des de l'1 d'agost i fins a finals de mes, per entrar l'estació de Pl.
Catalunya cal utilitzar l'accés del vestíbul Bergara.
Fruit dels mateixos treballs, fins al 9 de setembre està fora de servei l'ascensor del vestíbul Rambla.
Les persones amb mobilitat reduïda han d'utilitzar l'ascensor del vestíbul Pelai-Bergara que està en servei durant tot el període d'obres.
També estan fora de servei durant aquest temps les andanes de les vies 1 i 2.
Tots els trens entren per les vies 3, 4 i 5, que assumeixen el 100% de les circulacions.
Aquest canvi no provoca cap alteració de les freqüències.
L'estació disposa de senyalització amb tota la informació amb els itineraris recomanats.
Tots aquests treballs s'han programat a l'època estival per produir la mínima afectació per a usuaris i veïns.
L'actuació a les vies consisteix en allargar-les per aconseguir la distància de seguretat suficient per a què els trens puguin realitzar l'entrada automàtica a l'estació.
Aquesta maniobra és necessària per posar en marxa l'increment de freqüències a la línia Barcelona-Vallès, a partir de l'arribada de les 15 noves unitats el 2021, que permetrà que en hora punta hi hagi trens a Terrassa (S1) cada 5 minuts, trens a Sabadell (S2) cada 5 min, a més dels trens al ramal Tibidabo (L7).
En paral·lel, s'està remodelant completament el vestíbul per guanyar espai i fer més funcional l'estació.
El vestíbul creixerà dels 470 metres quadrats actuals fins als 533.
Aquesta ampliació millorarà l'espai de circulació i permetrà recol·locar elements funcionals de l'estació.
Així, es desplaçarà la barrera tarifària, fet que optimitzarà els fluxos d'entrada i de sortida de persones, així com les màquines de venda de títols de transport.
Una altra de les millores importants serà la instal·lació d'una segona escala mecànica de pujada que connectarà les andanes amb el nou vestíbul així com una nova escala fixa que connectarà les andanes i el vestíbul Rambla, millorant la funcionalitat actual.
El Departament de Territori i Sostenibilitat, conjuntament amb el Consell Comarcal del Moianès, millora les connexions en bus entre L'Estany i Vic, per anar a la Universitat de Vic, i amb Manresa, per motius sanitaris.
Així, aquesta línia, operada per Transports Castellà – Grup Sagalés, perllongarà dues expedicions de Vic fins a L'Estany.
Pel que fa a l'anada, es modifica la sortida de la primera expedició que surt de Vic a 5.55 h (per les 5.25h) i es perllonga aquesta expedició fins a L'Estany.
D'aquesta manera, els ciutadans de L'Estany podran agafar el bus a les 6:12h i estar a l'Estació d'Autobusos de Vic (amb el mateix bus) a les 7:30h, i així arribar a la Universitat de Vic abans de les 8h.
Aquest canvi també els permet ser a l'Estació d'Autobusos de Manresa (fent transbordament a Moià) a les 7:30h, per accedir abans de les 8h als Centres Sanitaris.
Per la tarda, es perllonga el recorregut de l'expedició que surt de Vic a les 18.30h i s'arriba a l'Estany a les 19.25h.
Amb aquest mateix bus de tornada es pot accedir a Vic i Manresa.
D'aquesta manera les arribades són al voltant de les 20.30h.
Horaris per accedir a Vic a les 7:30h i tornar a L'Estany a les 19:25h:
I per arribar a Manresa a les 7:30h, l'horari del transbordament a Moià:
El Departament de Territori i Sostenibilitat, conjuntament amb el Consell Comarcal del Moianès, han treballat per millorar la connexió en bus als instituts de Caldes de Montbui i de Moià.
D'una banda, per tal de millorar la connexió de Castellterçol i Sant Quirze de Safaja amb l'IES Manolo Hugué (Caldes de Montbui), es perllonga i modifica el recorregut del bus Mollet-Caldes (L240) que surt a les 13.45h de Mollet i arriba a Caldes a les 14.25h.
Així, a partir del 14 de setembre, aquest bus passarà per l'IES Manolo Hugué a les 14.35h i arribarà fins a Sant Feliu de Codines, Sant Quirze de Safaja i Castellterçol, per tal que els alumnes puguin tornar als seus respectius pobles d'origen (fins ara acabava el seu recorregut a Sant Feliu de Codines).
D'altra banda, en dies lectius, per atendre les necessitats dels alumnes de Caldes, Sant Feliu de Codines i Sant Quirze de Safaja que van a l'institut de Moià, es perllonga l'expedició que surt de Moià a les 15.00h fins a Caldes de Montbui.
D'aquesta manera els alumnes que surten de l'institut de Moià a les 14.45h només hauran d'esperar 15 minuts per desplaçar-se cap als seus respectius municipis d'origen.
El Funicular de la Santa Cova tornarà a oferir servei a partir d'aquest dilluns, 17 d'agost, després de dos anys durant els quals s'ha realitzat una revisió a fons de la infraestructura per a millorar-ne les prestacions i modernitzar-la.
Les tasques han consistit en la renovació dels bastidors de les caixes així com de l'estructura de la via.
Després d'aquests mesos, el funicular, que connecta el Monestir de Montserrat amb el camí de la Santa Cova, es va tornar a instal·lar a Montserrat el 7 de juliol passat, moment a partir del qual ha estat en període de proves.
El mateix 17 d'agost també s'estrenaran el nou mirador de Sant Joan i el centre d'interpretació del Geoparc de la Catalunya Central i del Parc Natural de la Muntanya de Montserrat.
Amb el Funicular de la Santa Cova en servei, l'explotació turística Cremallera i Funiculars de Montserrat torna a oferir el 100% dels seus actius als visitants d'aquest emblemàtic indret.
El mateix dilluns s'obre també el nou mirador de Sant Joan, ubicat a l'estació superior del Funicular de Sant Joan.
Situat a gairebé 1.000 metres d'altitud, aquest mirador permet una perfecta observació de Montserrat i compta amb un centre d'interpretació del Geoparc de la Catalunya Central i del Parc Natural de la Muntanya de Montserrat on es mostra la història de la característica muntanya de Montserrat, així com les seves condicions climàtiques, la fauna i la flora.
Amb el centre d'interpretació, es potencien el serveis que ofereix la visita i les persones poden gaudir d'una manera atractiva l'excepcionalitat natural, cultural i paisatgística de Montserrat.
Tant des del Parc Natural com des del Geoparc han facilitat els seus fons multimèdia (fotografies i vídeos) i assessorament tècnic per a diversos elements de l'exposició.
Per donar solució a un nombre d'alumnes de batxillerat de Juneda que han d'anar de Juneda, a les 7,40h, per arribar a l'Institut de Les Borges Blanques abans de les 8h i tornar de Les Borges, a les 14,15h, cap a Juneda, a partir del 14 de setembre el Departament de Territori i Sostenibilitat posa en marxa un nou servei de bus que farà aquesta connexió.
Operat per Alsa, aquest bus que donarà servei a aquests estudiants no obligatoris i a altres possibles viatgers, realitzarà un servei de dilluns a divendres en calendari lectiu, amb origen i destinació final Lleida, ja que així també poden fer-ne ús persones de Lleida que hagin de desplaçar-se cap a la capital de les Garrigues i a l'inrevés.
El Departament de Territori i Sostenibilitat millora les connexions en bus entre el Pla de Santa Maria i Valls, amb la incorporació, a partir de demà, 7 de març, de quatre expedicions els dissabtes feiners.
Aquests serveis s'adscriuen a la línia de bus interurbà Barberà de la Conca – Montblanc – Sarral – Valls – Tarragona, que opera Empresa Plana.
El Pla de Santa Maria i Valls no disposaven fins ara de comunicació amb transport públic els dissabtes.
La millora que ara s'impulsa permet que els veïns i veïnes del Pla de Santa Maria es puguin desplaçar a Valls i també a Tarragona, atès que aquestes noves expedicions s'han enllaçat a Valls amb les expedicions existents de la línia que connecten ambdues capitals de comarca.
El Departament de Territori i Sostenibilitat està treballant per a restablir al més aviat possible el pas de vehicles per la BV-2041, a Begues.
Aquesta carretera, principal via de comunicació del municipi, està tancada al trànsit des d'ahir al vespre com a conseqüència d'una esllavissada que es va produir ahir arran de les pluges.
El tram, tallat a la circulació en els dos sentits, se situa entre els quilòmetres 5,5 i 8 i, si les condicions ho permeten, es preveu habilitar un carril al trànsit aquesta tarda per a donar pas alternatiu als vehicles mitjançant semàfors.
Els equips de gestió viària del Departament estan treballant per a netejar la calçada i, conjuntament amb l'Institut Cartogràfic i Geològic de Catalunya (ICGC), avaluaran el talús afectat per a determinar l'origen concret de l'esllavissada, el risc que se'n produeixen de noves, i les possibles solucions tècniques i constructives a aplicar, en coordinació amb l'Ajuntament de Begues.
Transcorregut aquest episodi de pluges i resolta l'emergència, el Departament de Territori i Sostenibilitat avaluarà si són necessàries altres actuacions a la BV-2041, carretera que comunica Begues i Gavà i on s'han dut a terme diverses obres de millora en els últims anys.
El secretari d'Infraestructures i Mobilitat, Isidre Gavín, juntament amb el delegat del Govern a Barcelona, Juli Fernàndez, la delegada del Govern a la Catalunya Central, Alba Camps, i el director d'Infraestructures de Mobilitat, Xavier Flores, han visitat les obres per a reparar els desperfectes a la BV-5301 a Montseny i el Brull, arran dels episodis de pluges intenses del desembre i el gener passats.
A la visita també han participat l'alcaldessa de Montseny, Núria Masnou, i l'alcalde del Brull, Ferran Teixidó.
Els treballs consisteixen en la reparació dels desperfectes causats per diverses esllavissades, que han comportat el tancament de la carretera.
El gruix de l'obra està executat i la via s'ha pogut reobrir al trànsit; els treballs que resten finalitzaran durant aquest estiu.
Aquesta actuació s'emmarca en les obres d'emergència impulsades pel Departament de Territori i Sostenibilitat a la BV-5301 i a dues carreteres més, la C-61 i la C-154, amb un pressupost total de 3,6 MEUR.
Les actuacions executades per a restablir la circulació de la via, en el marc d'aquesta obra han estat el sanejament i desbrossada previs dels talussos afectats i, posteriorment, l'estabilització dels talussos mitjançant la col·locació de geomalla i membranes d'alta resistència, reforçades amb cable d'acer i ancoratges.
Així mateix, l'obra inclou la reconstrucció d'un mur de formigó de 4 metres d'alçada i tasques com la reconstrucció del ferm en els trams afectats, la reposició de barreres de seguretat o l'adequació d'elements de drenatge.
El transport públic del Segrià mantindrà els seus serveis per a garantir la mobilitat per motius laborals i per prestar serveis, en el cas de les activitats essencials, comercials, empresarials i econòmiques, tot i les restriccions d'entrades i sortides de la comarca pel creixement de contagis de la Covid-19.
D'aquesta manera, per carretera funcionaran amb normalitat els autobusos urbans i interurbans.
També els serveis ferroviaris de Rodalies de Catalunya i de Ferrocarrils de la Generalitat de Catalunya (FGC) -excepte el servei turístic del Tren dels Llacs- continuaran donant servei.
Per la seva banda, Renfe seguirà operant l'AVE llarga distància i els Avant a Lleida.
Els pròxims dies, si fos necessari, s'adaptaria l'oferta a la situació i la demanda generada.
Pel que a l'aeroport d'Alguaire, aquest segueix prestant servei amb normalitat.
Respecte el vol de Palma, programat per a demà, la companyia està valorant alternatives.
Ferrocarrils de la Generalitat de Catalunya (FGC) oferirà servei d'autobús substitutori entre les estacions de Lleida i Balaguer la setmana vinent per tasques de manteniment de la unitat que actualment efectua aquest recorregut.
En el tram comprès entre les estacions de Balaguer i La Pobla de Segur es continuà realitzant amb autobús com fins ara, com a conseqüència dels treballs de reparació de l'altra unitat, malmesa durant el temporal Gloria del mes de gener.
Així, el darrer tren entre Lleida i Balaguer serà el diumenge i el servei es reprendrà dissabte, 25 d'abril, un cop finalitzades les tasques de manteniment, consistents en el reperfilat, provocat pel desgast, de totes les rodes de la unitat.
Els horaris del servei de bus substitutori durant tota aquesta setmana seran els que ja s'efectuen amb el servei ferroviari i que suposen un 50% de l'oferta habitual com a conseqüència dels requeriments de les autoritats sanitàries i de la mobilitat.
L'autobús substitutori s'aturarà a la parada de bus més propera de totes les estacions del recorregut.
Pel que fa a la segona unitat, es troba immobilitzada des del 23 de gener, malmesa per l'impacte d'un bloc de pedra que es va desprendre durant les fortes pluges provocades pel temporal 'Gloria'.
Actualment es troba als tallers d'FGC pendent de les darreres tasques de reparació, que es van haver d'aturar per les limitacions imposades per l'estat d'alarma pel coronavirus ja que la reparació l'ha de realitzar un equip mixt format per tècnics d'FGC i tècnics del fabricant de la unitat, que és suís.
Tant bon punt les autoritats ho permetin, es reprendran les tasques de reparació.
Per a més informació sobre les afectacions al servei i els horaris consulteu la pàgina web i l'app d'FGC.
La demanda a la línia Lleida-La Pobla ha disminuït a l'entorn d'un 90% des del 16 de març, quan van començar les primeres mesures per l'emergència sanitària, amb una mitjana de 50 validacions al dia quan habitualment la mitjana és de 560.
La xifra màxima de validacions un dia laborable ha estat de 120, i la mínima, d'unes 20, coincidint amb la restricció de la mobilitat laboral dels treballadors dels serveis no essencials decretada entre el 30 de març i el 9 d'abril.
Gràfica de l'evolució de la demanda a la línia Lleida-La Pobla comparada amb la demanda de l'any passat.
El Departament de Territori i Sostenibilitat ha iniciat obres de millora de la seguretat viària a la B-224, entre Masquefa i Sant Llorenç d'Hortons, amb els treballs previs d'implantació i senyalització.
Aquesta obra inclou com a principal actuació la implantació d'un separador de fluxos per a reforçar la separació dels dos sentits de la circulació i, així, reduir el risc de xocs frontals.
Les obres compten amb un pressupost de 50.000 euros i tindran una durada de dues setmanes.
Els treballs, que abasten un tram de quatre quilòmetres, consistiran en la implantació a la calçada d'una franja central de 40 cm, de color vermell, perquè sigui millor percebuda per les persones usuàries.
Aquest espai estarà delimitat per dues línies blanques contínues que disposaran de ressalts.
L'execució dels treballs podrà comportar afectacions al trànsit, que consistiran en el desviament del trànsit pels vorals quan sigui necessari pels treballs en la zona de separador de fluxos, de dilluns a dijous de 8 a 18 hores, i divendres de 8 a 14 hores.
La B-224, de la xarxa bàsica de carreteres de la Generalitat, és un dels principals eixos de comunicació entre l'Anoia i el Baix Llobregat.
Discorre entre Vallbona d'Anoia –on connecta amb l'Eix Diagonal (C-15)– i Martorell –on enllaça amb l'A-2 i l'AP-7, tot unint altres municipis com Piera, Masquefa, Sant Llorenç d'Hortons i Sant Esteve Sesrovires.
Entre Vallbona i Piera té un trànsit de 5.500 vehicles diaris i a Sant Esteve Sesrovires, de 18.200 vehicles, i arriba fins als 25.000 vehicles a l'entorn de Martorell.
Territori i Sostenibilitat està treballant en els projectes de millora integral d'aquesta carretera, dividits en tres trams, en funció de seves característiques de traçat, funcionalitat i trànsit: Vallbona d'Anoia - Masquefa; Masquefa – Sant Esteve Sesrovires i Sant Esteve Sesrovires - Martorell.
Aquestes són les actuacions previstes:
Aquesta actuació representa una primera fase de la variant de Vallbona – Piera, de la qual el Departament té aprovat l'estudi informatiu.